ddrg/super_eurlex huggingface dataset:
Úradný vestník L 046 , 17/02/1998 S. 0006 - 0007



Rozhodnutie Rady z 12. februára 1998 o schválení zmien a doplnení dodatkov I a II k Bonnskému dohovoru o ochrane sťahovavých druhov voľne žijúcich živočíchov, ako bolo rozhodnuté na piatom zasadaní konferencie zmluvných strán dohovoru, v mene Európskeho spoločenstva (98/145/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 130s ods. 1 spolu s prvou vetou článku 228 ods. 2 a prvým pododsekom článku 228 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže Európske spoločenstvo je zmluvnou stranou dohovoru o ochrane sťahovavých druhov voľne žijúcich živočíchov na základe rozhodnutia 82/461/EHS [3]; keďže na piatom zasadaní konferencie zmluvných strán, ktoré sa konalo od 10. do 16. apríla 1997, bolo dvadsaťjeden ohrozených sťahovavých druhov doplnených do Dodatku I a dvadsaťdva do Dodatku II dohovoru; keďže Komisia sa tohto zasadania zúčastnila v mene spoločenstva; keďže na jedenásť z týchto druhov sa vzťahuje smernica Rady 79/409/EHS z 2. apríla 1979 o ochrane divého vtáctva [4]; keďže podľa článku XI dohovoru nadobúdajú zmeny a doplnenia dodatkov dohovoru platnosť pre všetky zmluvné strany deväťdesiat dní po zasadaní konferencie zmluvných strán, na ktorom bola prijatá, s výnimkou tých zmluvných strán, ktoré vznesú výhradu v súlade s odsekom 6 uvedeného článku; keďže je nevyhnutné, aby spoločenstvo schválilo zmeny a doplnenia dodatkov I a II k dohovoru prijaté na piatom zasadaní zmluvných strán, ako je to ustanovené v článku XI dohovoru, ROZHODLA TAKTO: Článok 1 Týmto sa v mene Európskeho spoločenstva schvaľuje zaradenie druhov Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola do dodatku I Dohovoru o ochrane migrujúcich druhov voľne žijúcich živočíchov a druhov Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola do dodatku II dohovoru. Článok 2 Toto rozhodnutie sa uverejní v Úradnom vestníku Európskych spoločenstiev. V Bruseli 12. februára 1998 Za Radu predseda J. Battle [1] Ú. v. ES C 267, 3.9.1997, s. 66. [2] Ú. v. ES C 339, 10.11.1997. [3] Ú. v. ES L 210, 19.7.1982, s. 10. [4] Ú. v. ES L 103, 25.4.1979, s. 1. --------------------------------------------------
Official Journal L 003 , 07/01/1998 P. 0012 - 0013



ROZHODNUTIE KOMISIE zo 16. decembra 1997, ktorým sa mení a dopĺňa rozhodnutie 97/569/ES o zostavení predbežných zoznamov podnikov tretích krajín, z ktorých členské štáty povoľujú dovoz mäsových výrobkov (Text s významom pre EHP) (98/9/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach zostavovania predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, produkty rybolovu alebo živé dvojchlopňové lastúrniky na dočasné obdobie[1], v znení rozhodnutia 97/34/ES[2], a najmä na jeho článok 2 ods. 4, keďže predbežné zoznamy podnikov tretích krajín, ktoré vyrábajú mäsové výrobky, boli zostavené rozhodnutím Komisie 97/569/ES[3]; keďže Južná Afrika zaslala zoznam podnikov, ktoré vyrábajú výrobky z hydinového mäsa a pre ktoré zodpovedné úrady potvrdzujú, že podnik je v súlade s pravidlami spoločenstva; keďže predbežný zoznam podnikov, ktoré vyrábajú výrobky z hydinového mäsa, sa tak môže zostaviť pre Južnú Afriku; keďže rozhodnutie 97/569/ES by sa malo príslušne zmeniť a doplniť; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k tomuto rozhodnutiu sa dopĺňa do prílohy k rozhodnutiu 97/569/ES. Článok 2 Toto rozhodnutie sa bude uplatňovať od 15. decembra 1997. Článok 3 Toto rozhodnutie je adresované členským štátom. V Bruseli 16. decembra 1997 Za Komisiu Franz FISCHLER člen Komisie PRÍLOHA País: SUDÁFRICA / Land: SYDAFRIKA / Land: SÜDAFRIKA / : / Country: SOUTH AFRICA / Pays: AFRIQUE DU SUD / Paese: SUDAFRICA / Land: ZUID-AFRIKA / País: ÁFRICA DO SUL / Maa: ETELÄ-AFRIKKA / Land: SYDAFRIKA 1 2 3 4 5 ZA 21 Finlar Foods Stikland PMP 6 [1] Ú. v. ES L 243, 11.10.1995, s. 17. [2] Ú. v. ES L 13, 16.1.1997, s. 33. [3] Ú. v. ES L 234, 26.8.1997, s. 16.
Úradný vestník L 001 , 03/01/1998 S. 0009 - 0009



Rozhodnutie Rady z 18. decembra 1997, ktorým sa mení a dopĺňa rozhodnutie 96/411/ES o zlepšení poľnohospodárskej štatistiky spoločenstva (98/3/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže rozhodnutie 96/411/ES [3] ustanovuje, že na jednej strane členské štáty predkladajú správy Komisii a na druhej strane Komisia prekladá správy Európskemu parlamentu a Rade; keďže s ohľadom na doterajšie skúsenosti sa ukazuje, že stanovené konečné termíny na predloženie týchto správ sú príliš nepružné; keďže je z tohto dôvodu potrebné odložiť stanovené termíny a zaviesť pružnejšie konečné termíny, PRIJALA TOTO ROZHODNUTIE: Článok 1 Rozhodnutie 96/411/ES sa týmto mení a dopĺňa takto: 1. v článku 5 sa termín "31. marec" nahrádza termínom "31. júl"; 2. v článku 11 sa termín "1. november 1997" nahrádza termínom "1. november 1999". Článok 2 Toto rozhodnutie je adresované členským štátom. V Bruseli 18. decembra 1997 Za Radu predseda F. Boden [1] Ú. v. ES C 337, 7.11.1997, s. 8. [2] Stanovisko poskytnuté 16. decembra 1997 (ešte nebolo uverejnené v úradnom vestníku). [3] Ú. v. ES L 162, 1.7.1996, s. 14. --------------------------------------------------
Úradný vestník L 230 , 18/08/1998 S. 0028 - 0029



Rozhodnutie Komisie z 29. júla 1998, ktorým sa mení a dopĺňa rozhodnutie Rady 96/411/ES o zlepšení poľnohospodárskej štatistiky spoločenstva (oznámené pod číslom dokumentu C(1998) 2135) (Text s významom pre EHP) (98/514/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 96/411/ES z 25. júna 1996 o zlepšení poľnohospodárskej štatistiky spoločenstva [1] v znení rozhodnutia 98/3/ES [2], najmä na jeho článok 8, keďže zachovanie kvality životného prostredia na vidieku je jedným z cieľov politiky rozvoja vidieka; keďže sa musia vytvoriť primerané nástroje na zabezpečovanie spoľahlivých štatistických informácií v tejto oblasti; keďže s týmto cieľom by sa malo rozhodnutie 96/411/ES zmeniť a doplniť nahradením jeho prílohy II; keďže opatrenia stanovené v tomto rozhodnutí sú v súlade so stanoviskom, ktoré poskytol Stály výbor pre poľnohospodársku štatistiku, PRIJALA TOTO ROZHODNUTIE: Článok 1 Príloha II k rozhodnutiu 96/411/ES sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 29. júla 1998 Za Komisiu Yves-Thibault De Silguy člen Komisie [1] Ú. v. ES L 162, 1.7.1996, s. 14. [2] Ú. v. ES L 1, 3.1.1998, s. 9. -------------------------------------------------- PRÍLOHA " PRÍLOHA II OBLASTI, V KTORÝCH EXISTUJÚ NOVÉ ALEBO RASTÚCE POTREBY Témy 1. Prehľad štruktúry fariem: prispôsobenie zoznamu charakteristík tak, aby sa brali do úvahy nové potreby. 2. Rýchle odhady predpokladanej sejby a výsadby na začiatku zimy u hlavných plodín. 3. Zlepšovanie a rýchle poskytovanie štatistických údajov o výrobe v určitých sektoroch (ovocie a zelenina, víno, vajcia a hydina, kvety). 4. Zlepšená štatistika úrovne spotreby a zásob a zmien hlavných výrobkov s cieľom pravidelnej tvorby bilancií dodávok na európskej úrovni. 5. Krmivo pre dobytok: prekonanie určitých oneskorení v krmivových bilanciách. 6. Vypracovanie lepšie harmonizovanej lesníckej štatistiky spoločenstva. 7. Poľnohospodárska cenová štatistika: nový výber poľnohospodárskych cenových skupín s uvážením technického pokroku a hospodárskych zmien. 8. Štatistické údaje o rozvoji vidieka a environmentálnom dosahu poľnohospodárstva. Metodika 9. Zlepšené a nové metódy, ktoré umožnia členským štátom účinnejšie napĺňať existujúce aj nové informačné potreby, napríklad: objasňujúce zisťovania, administratívne údaje, panely, diaľkový prieskum zeme. " --------------------------------------------------
Úradný vestník L 132 , 06/05/1998 S. 0015 - 0015



Rozhodnutie Komisie z 23. apríla 1998, ktorým sa mení a dopĺňa rozhodnutie 83/471/EHS, týkajúce sa Kontrolného výboru spoločenstva pre klasifikáciu jatočných tiel hovädzieho dobytka (98/296/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1208/81 z 28. apríla 1981, ktorým sa určuje stupnica spoločenstva pre klasifikáciu jatočne opracovaných tiel dospelého hovädzieho dobytka [1], naposledy zmenené a doplnené nariadením (EHS) č. 1026/91 [2], najmä na jeho štvrtý odsek článku 5, keďže na základe nadobudnutých skúseností je vhodné upraviť podrobné pravidlá pre zloženie kontrolného výboru ustanoveného v článku 5 vyššie uvedeného nariadenia, počet kontrol na mieste a lehotu pre predloženie kontrolných správ; keďže rozhodnutie Komisie 83/471/EHS [3], naposledy zmenené a doplnené rozhodnutím 95/201/ES [4], by sa malo príslušne upraviť; keďže opatrenia stanovené v tomto rozhodnutí sú v súlade so stanoviskom Riadiaceho výboru pre hovädzie a teľacie mäso, PRIJALA TOTO ROZHODNUTIE: Článok 1 Rozhodnutie 83/471/EHS sa týmto mení a dopĺňa takto: 1. článok 2 ods. 2 sa nahrádza takto: "2. Kontroly na mieste vykonáva v príslušnom členskom štáte delegácia výboru, ktorá sa skladá maximálne z: - troch odborníkov Komisie, z ktorých jeden je poverený predsedníctvom výboru, - jedného odborníka z príslušného členského štátu, - ôsmich odborníkov z ostatných členských štátov." 2. prvý pododsek článku 3 ods. 2 sa nahrádza takto: "2. Kontroly na mieste sa vykonávajú v každom členskom štáte v pravidelných intervaloch a prípadne môžu nasledovať aj ďalšie kontrolné návštevy. V takom prípade môže byť počet členov výboru menší." 3. článok 4 ods. 2 sa nahrádza takto: "2. Predseda výboru vypracuje správu o vykonaných kontrolách a o záveroch uvedených v odseku 1. Táto správa je zaslaná čo najskôr členskému štátu, v ktorom bola kontrola vykonaná a následne aj ostatným členským štátom." Článok 2 Toto rozhodnutie je adresované členským štátom. V Bruseli 23. apríla 1998 Za Komisiu Franz Fischler člen Komisie [1] Ú. v. ES L 123, 7.5.1981, s. 3. [2] Ú. v. ES L 106, 26.4.1991, s. 2. [3] Ú. v. ES L 259, 20.9.1983, s. 30. [4] Ú. v. ES L 128, 13.6.1995, s. 18. --------------------------------------------------
Úradný vestník L 276 , 13/10/1998 S. 0011 - 0012



Rozhodnutie Komisie zo 6. októbra 1998, ktorým sa mení a dopĺňa rozhodnutie 93/195/EHS o podmienkach týkajúcich sa zdravia zvierat a o veterinárnej certifikácii pre opakovaný vstup registrovaných koní určených na dostihy, na preteky a na kultúrne podujatia po dočasnom vývoze (Text s významom pre EHP) (98/567/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o podmienkach týkajúcich sa zdravia zvierat, ktorými sa riadi premiestňovanie a dovozy zvierat čeľade koňovitých z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 19 písm. ii), keďže v súlade s rozhodnutím Komisie 93/195/EHS [2], naposledy zmeneným a doplneným rozhodnutím 98/360/ES [3], je opakovaný vstup registrovaných koní určených na dostihy, na preteky a na kultúrne podujatia po dočasnom vývoze obmedzený na kone, ktoré sa v tretej krajine zdržiavajú kratšie ako 30 dní; keďže s cieľom uľahčiť koňom s pôvodom v spoločenstve zúčastniť sa Melbourne Cup, ktorý sa koná v Austrálii, toto obdobie sa musí predĺžiť na dobu kratšiu ako je 90 dní; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 93/195/EHS sa mení a dopĺňa takto: 1. k článku 1 sa pridáva piata zarážka s nasledujúcim znením: "— zúčastnili sa na Melbourne Cup-e a spĺňajú požiadavky ustanovené v certifikáte o zdravotnom stave v súlade so vzorom uvedeným v prílohe V k tomuto rozhodnutiu". 2. príloha k tomuto rozhodnutiu sa pridáva ako príloha V. Článok 2 Toto rozhodnutie je adresované členským štátom. V Bruseli 6. októbra 1998 Za Komisiu Franz Fischler člen Komisie [1] Ú. v. ES L 224, 18.8.1990, s. 42. [2] Ú. v. ES L 86, 6.4.1993, s. 1. [3] Ú. v. ES L 163, 6.6.1998, s. 44. -------------------------------------------------- PRÍLOHA " PRÍLOHA V +++++ TIFF +++++ " --------------------------------------------------
Úradný vestník L 202 , 18/07/1998 S. 0064 - 0064



Rozhodnutie Rady z 13. júla 1998 o financovaní pevne stanovených nákladov systému riadenia technickej pomoci pre africké, karibské a tichomorské štáty (AKT) a zámorské krajiny a územia (OCT) (98/461/ES) RADA EURÓPSKEJ UNIE, so zreteľom na štvrtý dohovor AKT-ES podpísaný v Lomé 15. decembra 1989 a zmenený a doplnený dohodou podpísanou na Mauríciu 4. novembra 1995, so zreteľom na rozhodnutie Rady 91/482/EHS z 25. júla 1991 o združení zámorských krajín a území s Európskym hospodárskym spoločenstvom [1], so zreteľom na vnútornú dohodu o financovaní a správe pomoci spoločenstva podľa druhého finančného protokolu štvrtého dohovoru AKT-ES, ďalej uvádzanú len ako "vnútorná dohoda", najmä na jej článok 9, so zreteľom na návrh Komisie, keďže je potrebné počas štvorročného obdobia zahrnúť pevné náklady, ktoré vzniknú pri náhrade systému Európskeho združenia pre spoluprácu a riadenie technickej pomoci pre štáty AKT a OCT; keďže výnos, ktorý pochádza z úroku ochranných fondov uvedených v článku 9 ods. 2 vnútornej dohody by mohol pokryť tieto pevné náklady, ROZHODLA TAKTO: Článok 1 Suma 5,5 milióna ECU bude vyplatená z výnosu pochádzajúceho z úroku fondov, do ktorých prispievali poverené európske platobné inštitúcie uvedené podľa článku 319 ods. 4 štvrtého dohovoru medzi štátmi AKT a spoločenstvom, na pokrytie pevných nákladov takého systému, ktorý nahradí systém Európskeho združenia pre spoluprácu a riadenie technickej pomoci pre štáty AKT a OCT. Článok 2 Toto rozhodnutie nadobúda účinnosť v deň jeho prijatia. V Bruseli 13. júla 1998 Za Radu Predseda W. Schüssel [1] Ú. v. ES L 263, 19.9.1991, s. 1. Rozhodnutie naposledy zmenené a doplnené rozhodnutím 97/803/ES (Ú. v. ES L 329, 29.11.1997, s. 50). --------------------------------------------------
Úradný vestník L 216 , 04/08/1998 S. 0007 - 0007



Rozhodnutie Rady z 20. júla 1998, ktorým sa schvaľujú externí audítori Európskej centrálnej banky (98/481/ES) RADA EURÓPSKEJ ÚNIE, so zreteľom na Protokol o štatúte Európskeho systému centrálnych bánk a Európskej centrálnej banky, najmä na jeho článok 27.1, so zreteľom na odporúčanie Rady guvernérov Európskej centrálnej banky (ďalej len "ECB") z 19. júna 1998, keďže účty ECB a národných centrálnych bánk majú byť kontrolované nezávislými externými audítormi odporučenými Radou guvernérov a schválenými Radou Európskej únie; keďže Rada guvernérov ECB za externého audítora ECB odporučila firmu Coopers and Lybrand, ROZHODLA TAKTO: Článok 1 Coopers and Lybrand sú týmto schválení za externého audítora ECB. Článok 2 Toto rozhodnutie sa oznamuje ECB. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 20. júla 1998 Za Radu predseda W. Molterer --------------------------------------------------
Úradný vestník L 265 , 30/09/1998 S. 0031 - 0032



Rozhodnutie Rady z 24. septembra 1998 o vykonávaní činností týkajúcich sa stratégie spoločenstva pre prístup na trh zo strany Komisie (98/552/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 113, so zreteľom na návrh Komisie [1], keďže spoločná obchodná politika by nebola úplná, keby nebola sprevádzaná zvláštnymi činnosťami na úrovni spoločenstva smerujúcimi na odstránenie obchodných prekážok; keďže nové obchodné príležitosti pre priemysel spoločenstva na svetovom trhu by preto mali byť podporované politikou spoločenstva pre prístup na trh smerujúci k odstráneniu obchodných prekážok; keďže túto politiku treba podporovať zvláštnymi činnosťami na zistenie obchodných prekážok a spôsobov, ako ich odstrániť; keďže na dosiahnutie tohto cieľa treba prijať pravidlá stanovujúce základné ciele, ktoré má Komisia sledovať, ako aj prostriedky na ich dosahovanie, ROZHODLA TAKTO: Článok 1 1. Pri realizácii stratégie spoločenstva pre prístup na trh uskutočňuje Komisia tieto činnosti: - zisťovanie a rozbor prekážok prístupu na trh v tretích krajinách, - zriaďovanie a vývoj databáz a koordinácia a šírenie informácií o obchodných prekážkach a o regulácii trhu na medzinárodnej a vnútroštátnej úrovni, - štúdie, ktoré sa týkajú najmä plnenia záväzkov plynúcich z medzinárodných obchodných dohôd s tretími krajinami alebo v súvislosti s prípravou rokovaní, - organizovanie seminárov a podobných fór pre podniky, tvorba a šírenie štúdií, informačných materiálov, publikácií a letákov o všetkých právnych a ekonomických aspektoch odstraňovania obchodných bariér. 2. Komisia zabezpečuje pri vykonávaní činností podľa odseku 1 súlad jednotlivých takto prijatých činností s rôznymi aspektmi ostatných politík spoločenstva. Článok 2 Na vykonávanie činností uvedených v tomto rozhodnutí má Komisia potrebné finančné prostriedky. Komisia preto zahrnie do bežných rozpočtových postupov ročné návrhy finančných požiadaviek na činnosti uvedené v článku 1. Článok 3 Pri vykonávaní činností uvedených v článku 1 pomáha Komisii poradný výbor zložený zo zástupcov členských štátov, ktorému predsedá zástupca Komisie. Zástupca Komisie predloží výboru návrh opatrení, ktoré majú byť prijaté. Výbor zaujme stanovisko k návrhu v lehote, ktorú môže predseda stanoviť podľa naliehavosti veci, prípadne hlasovaním. Stanovisko sa uvedie do zápisnice; okrem toho má každý členský štát právo požiadať, aby bol v tejto zápisnici uvedený jeho postoj. Komisia prihliadne čo najviac k stanovisku, ktoré doručil výbor. Oznámi výboru spôsob, akým vzala toto stanovisko na vedomie. V Bruseli 24. septembra 1998 Za Radu Predseda N. Michalek [1] Ú. v. ES C 316, 25.10.1996, s. 12. --------------------------------------------------
Úradný vestník L 308 , 18/11/1998 S. 0001 - 0002



Rozhodnutie Rady z 13. novembra 1998, ktoré sa prijíma na základe článku J.4 (2) Zmluvy o Európskej únii, o pozorovaní situácie v Kosove (98/646/SZBP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok J.4 ods. 2, so zreteľom na Vyhlásenie o Západoeurópskej únii (č. 30) zahrnutom do záverečného aktu podpísaného pri prijatí zmluvy, keďže Rada prijala vyhlásenie z 26. októbra 1998, ktoré ustanovuje celkový prístup ku Kosovu, zahrňujúc plnú podporu zo strany Európskej únie dohodám podpísaným v Belehrade 16. októbra 1998 medzi Juhoslovanskou zväzovou republikou (JZR) a Organizáciou pre bezpečnosť a spoluprácu v Európe (OBSE) a dňa 15. októbra 1998 medzi JZR a NATO, plnú podporu OBSE a Kosovskej kontrolnej misii ako aj ochote Európskej únii podieľať sa na pomoci utečencom a ľuďom bez domova; keďže akcia Európskej únie tak, ako je to definované vyššie, vyžaduje presné vedomosti o situácii na území Kosova; keďže získanie týchto vedomostí by uľahčili informácie z rozboru satelitných snímok; keďže satelitné stredisko Západoeurópskej únie (ZEÚ) má v rámci svojich misií prívod "informácií z rozboru satelitných snímok", okrem iného, pre dohľad nad všeobecnou bezpečnosťou, zahrňujúc všeobecný dohľad nad oblasťami záujmu ZEÚ na základe mandátu Rady a podporu overenia zmluvy; keďže za týchto podmienok by sa Európska únia mala obrátiť na ZEÚ, PRIJALA TOTO ROZHODNUTIE: Článok 1 Európska únia žiada ZEÚ o poskytnutie príslušných informácií zozbieraných satelitným strediskom ZEÚ, ktoré sa týkajú: - stavu vykonávania dohôd podpísaných v Belehrade 16. októbra 1998 medzi JZR a OBSE a 15. októbra 1998 medzi JZR a NATO a - situácie utečencov a ľudí bez domova a infraštruktúry v tomto ohľade, aby Európska únia mohla prispievať k pozorovaniu, ktoré je dôležité pre celkový úspech príslušných misií OBSE a NATO. Článok 2 Toto rozhodnutie sa oznámi WEU v súlade so závermi prijatými Radou 14. mája 1996 o prenose dokumentov Európskej únie na ZEÚ. Článok 3 Toto rozhodnutie nadobúda účinnosť dňom jeho prijatia. Článok 4 Toto rozhodnutie sa uverejní v úradnom vestníku. V Bruseli 13. novembra 1998 Za Radu predseda J. Farnleitner --------------------------------------------------
Úradný vestník L 358 , 31/12/1998 S. 0114 - 0114



Rozhodnutie Rady z 21. decembra 1998, ktoré sa týka schválenia zmien a doplnkov k dodatkom II a III k Bernskému dohovoru o ochrane európskych voľne žijúcich organizmov a prírodných stanovíšť, ktoré boli prijaté na 17. zasadnutí Stáleho výboru dohovoru, v mene spoločenstva (98/746/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 130s ods. 1, prvú vetu článku 228 ods. 2 a prvý pododsek článku 228 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže Európske spoločenstvo je zmluvná strana Dohovoru o ochrane európskych voľne žijúcich organizmov a prírodných stanovíšť, a to na základe rozhodnutia 82/72/EHS [3]; keďže vďaka rozhodujúcej podpore zo strany spoločenstva boli štyri druhy pridané do dodatku II k dohovoru a 22 do dodatku III k dohovoru na 17. zasadnutí Stáleho výboru bernského dohovoru, ktoré bolo v Štrasburgu od 1. do 5. decembra 1997; keďže Komisia sa zúčastnila na zasadnutí v mene spoločenstva; keďže dvoch z uvedených druhov sa týka smernica Rady 79/409/EHS z 2. apríla 1979 o ochrane voľne žijúcich vtákov [4] a troch z nich sa týka smernica Rady 92/43/EHS z 21. mája 1992 o ochrane prírodných stanovíšť a voľne žijúcej fauny a flóry [5]; keďže v súlade s článkom 17 dohovoru všetky zmeny a doplnky dodatkov k dohovoru majú nadobudnúť platnosť pre všetky zmluvné strany, s výnimkou tých, ktoré oznámia výhrady na základe článku 3 uvedeného článku, tri mesiace po ich prijatí stálym výborom; keďže spoločenstvo musí schváliť uvedené zmeny a doplnky dodatkov II a III k dohovoru prijaté na 17. zasadnutí stáleho výboru, v súlade s článkom 17 dohovoru, ROZHODLA TAKTO: Článok 1 Zahrnutie druhov Acipenser sturio, Puffinus yelkouan, Phalacrocorax aristotelis (zo stredomorskej oblasti) a Valencia leutourneuxi do dodatku II k dohovoru o ochrane európskych voľne žijúcich organizmov a prírodných stanovíšť, a druhov Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homarus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrinchus, Lamna nasus, Mobula mobular, Prionace glauca, Raja alba, Scioena umbra, Squatina squatina, a Umbrina cirrosa (všetkých 22 druhov je zo stredomorskej oblasti) do dodatku III k uvedenému dohovoru sa týmto schvaľuje v mene Európskeho spoločenstva. Článok 2 Toto rozhodnutie sa uverejní v Úradnom vestníku Európskych spoločenstiev. V Bruseli 21. decembra 1998 Za Radu predseda M. Bartenstein [1] Ú. v. ES C 116, 16.4.1998, s. 24. [2] Ú. v. ES C 328, 26.10.1998, s. 81. [3] Ú. v. ES L 38, 10.2.1982, s. 1. [4] Ú. v. ES L 103, 25. 4. 1979, s. 1. Smernica naposledy zmenená a doplnená smernicou 97/49/ES (Ú. v. ES L 223, 13. 8. 1997, s. 9). [5] Ú. v. ES L 206, 22. 7. 1992, s. 7. Smernica naposledy zmenená a doplnená smernicou 97/62/EC (Ú. v. ES L 305, 11. 8. 1997, s. 42). --------------------------------------------------